Vilnius, 2018 m. birželio 5 d.

# „Lidl Lietuva“ mažina naudojamo plastiko kiekį

**Iki 2025 metų bendrovė „Lidl Lietuva“ sunaudojamo plastiko kiekį planuoja sumažinti 20 proc. Šiuo tikslu prekybos tinklas taikys priemones privačių prekės ženklų gaminių, kurie sudaro didžiąją dalį „Lidl“ asortimento, individualiai bei išorinei pakuotei.**

Remdama Europos Komisijos šiemet pristatytą Europos lygmens Plastikų strategiją, „Lidl“ taip pat planuoja iki 2025 m. užtikrinti, jog visos prekybos tinklo privačių prekės ženklų gaminių plastiko pakuotės būtų 100 proc. perdirbamos.

Nuosekliai mažinti pakuotėms naudojamų medžiagų kiekį ir tobulinti pakuočių perdirbimą – jau daugelį metų „Lidl“ prekybos tinklo tarptautiniu mastu vykdoma politika. Bendrovė „Lidl Lietuva“ eina tuo pačiu keliu: ieško tvarių pakavimo sprendimų, kurie galėtų tapti alternatyva plastiko pakuotėms, ir nuosekliai optimizuoja plastikinių pakuočių naudojimą.

Pavyzdžiui, „Lidl“ parduotuvių karštų kepinių skyriuje nėra naudojami plastikiniai maišeliai – vietoje jų siūlomi perdirbami popieriniai. Šiemet mažinamas plastiko, naudojamo „Saguaro“ mineralinio vandens buteliams gaminti, svoris. Sumažinus plastiko kiekį, reikalingą vienam buteliukui, 10 proc., didesniu mastu tai leis pasiekti reikšmingų rezultatų.

Bendrovė „Lidl Lietuva“ nuo pat prekybos veiklos šalyje pradžios 2016-aisiais rūpestingai rūšiuoja atliekas. Kiekvienoje parduotuvėje yra modernus popieriaus presas patogesniam kartono rūšiavimui. Bendrovėje rūšiuojama mediena, skaidrus bei maišytas plastikas, stiklas, popierius, bioskaidžios atliekos, metalo laužas.

Draugiškos aplinkai yra ir pačios „Lidl“ parduotuvės bei logistikos centras, Lietuvoje įvertinti pagal tarptautinę tvariųjų pastatų sertifikavimo sistemą EDGE, kuri atspindi statinio energinį efektyvumą, projekto kokybę bei palankumą aplinkai. Visose „Lidl“ parduotuvėse bei logistikos centre naudojama „Žalia lietuviška energija“ – mūsų šalyje iš atsinaujinančių išteklių pagaminta elektros energija.

Ne tik „Lidl“ darbuotojai, bet ir pirkėjai skatinami rūšiuoti atliekas: ties įėjimu į kiekvieną parduotuvę veikia ekostotelės su taromatais, bekontakčiu praustuvu, talpomis popieriaus, plastiko atliekoms, baterijoms bei smulkiai elektros įrangai.

Šiuo metu visoje Lietuvoje veikia 37 „Lidl“ parduotuvės. Bendrovė aktyviai tęsia plėtrą.

**Daugiau informacijos:**

Valdas Lopeta

UAB „Lidl Lietuva“ Korporatyvinių reikalų ir komunikacijos departamento vadovas

Tel. +370 5 267 3205, mob. tel. +370 647 78866

valdas.lopeta@lidl.lt

**Apie „Lidl“**

*Mažmeninės prekybos tinklas „Lidl“, „Schwarz“ įmonių grupės, įsikūrusios Vokietijoje, Nekarzulme, dalis, yra viena iš pirmaujančių mažmeninės prekybos maisto produktais įmonių Vokietijoje bei Europoje. Šiuo metu „Lidl“ veikia 30-yje pasaulio šalių. 28-iose šalyse įsikūrę per 10 000 „Lidl“ parduotuvių ir daugiau kaip 150 prekių skirstymo centrų. Būdamas mažų kainų prekybos tinklas, „Lidl“ savo pirkėjams siekia užtikrinti geriausią kainos ir kokybės santykį. Pagrindinis kasdienių procesų parduotuvėse ir logistikos centruose bei teikiamų paslaugų principas – paprastumas. Nekarzulme įsikūręs „Lidl Stiftung“, kaip sprendimų teikėjas, atsako už standartizuotų procesų kūrimą ir struktūrą. Šiuo metu „Lidl“ turi apie 225 tūkst. darbuotojų. Dinamiškumas, orientacija į rezultatą ir sąžiningumas yra vertybės, apibūdinančios „Lidl“ visame pasaulyje. Savo kasdienėje veikloje „Lidl“ prisiima atsakomybę už žmones, visuomenę bei aplinką. Būdama socialiai atsakinga bendrovė, „Lidl“ kasdien laikosi savo įsipareigojimo dėl kokybės. Vertindama tiesioginį poveikį, kurį daro jos veikla, bendrovė išskiria penkias jos sritis: asortimentas, darbuotojai, aplinka, visuomenė ir verslo partneriai. „Schwarz“ įmonių grupė („Kaufland“, „Lidl“) nuo 2014 metų yra didžiausia mažmeninės prekybos maisto produktais įmonė Europoje ir 2016 finansiniais metais pasiekė 90,2 mlrd. eurų apyvartą.*